
Ministru kabineta rīkojums Nr. 35
Rīgā 2023. gada 25. janvārī (prot. Nr. 4 4. §)
Par meža zemes "Juglas Ziedi" Suntažu pagastā, Ogres novadā, atsavināšanu
· 1. Saskaņā ar Meža likuma 44. panta ceturtās daļas 5. punktu atļaut sabiedrībai ar ierobežotu atbildību "Publisko aktīvu pārvaldītājs Possessor" atsavināt, ievērojot Publiskas personas mantas atsavināšanas likuma 37. panta pirmās daļas 4. punktā un 44. panta astotās daļas 1. punktā noteikto kārtību, nekustamā īpašuma "Juglas Ziedi" (nekustamā īpašuma kadastra Nr. 7488 004 0047) – zemes vienības (zemes vienības kadastra apzīmējums 7488 004 0045) 1,25 ha platībā – Suntažu pagastā, Ogres novadā, sastāvā ietilpstošo valsts meža zemi 1,25 ha platībā.
· 2. Sabiedrībai ar ierobežotu atbildību "Publisko aktīvu pārvaldītājs Possessor" nodot atsavināšanai šā rīkojuma 1. punktā minētā nekustamā īpašuma sastāvā ietilpstošo valsts meža zemi Publiskas personas mantas atsavināšanas likumā noteiktajā kārtībā.

